
Knald i låget!? 

Ny bog om hemmelige selskaber kommer omkring Charles 
Manson-familien, UFO-kulten Heaven's Gate, Scientology, den 
indiske dræber-orden Thug'erne, llluminati, Opus Dei, 
Fladjordsselskabet og 33 andre af slagsen. 

„Den islamistiske selvmordsterror. De røde Khmerers terror-regime, nazismens 
gruopvækkende udryddelsessystem, Stalins og maoisternes ugerninger mod 
deres befolkning - alle vidner de om, hvor galt det kan gå, når mennesker 
lader forstanden afløse af en ekstrem tro på en højere sandhed." 

Sådan skriver forfatter og tidligere formand for Eventyrernes Klub, Klaus 
Aarsleff, i forordet til sin guide over de 40 hemmeligste selskaber, skøreste 
sekter og mest vanvittige dommedagskulter. Og galt er det virkelig også gået 
for mange kult- og sektmedlemmer: 

• Fanatiske, kristne sekter i det sydøstlige USA har i generationer rejst 
tusinder af kilometer for at danse med dødsensfarlige klapperslanger. 
Overlevende kan så bryste sig af Guds skærmende nærvær. 

• Charles Manson og hans hof af blodtørstige hippier stod bag en række 
bestialske drab inspireret af Adolf Hitler, Johannes' Åbenbaring og en 
Beatles-sang. 

• Og for 39 medlemmer af rumkulten Heaven's Gate var kollektivt 
selvmord adgangsbillet til I. klasse på et rumskib, der gemte sig i 
kometen Hale-Bopp. 

Heldigvis er det langt fra alle sekter og hemmelige selskaber, der ender i blod 
og lemlæstelse. Først og fremmest er de holdepladser for tanker og 
anskuelser, der strider mærkbart imod den almindelige gennemsnitsopfattelse 
af, hvordan verden er skruet sammen. Således hævdede medlemmer af 
Fladjordsselskabet helt frem til 2001, at Jorden var flad. End ikke NASA- 
fotografier af den kuglerunde planet kunne få dem på andre tanker. Og 
Scientology - i brede kredse kendt som et respektabelt trossamfund med en 
psykoterapeutisk overbygning - bygger på science fiction-forfatteren Ron 
Hubbards teori om, at vi mennesker i virkeligheden er udødelige rumvæsner, 
der for 75 millioner år siden blev overfaldet af Mælkevejens enehersker Xenu, 
lænket til vulkaner på Hawaii og bombarderet med atombomber. Den ublide 
medfart gav naturligvis de fleste af os voldsomme traumer, som heldigvis kan 
afhjælpes med scientologiske metoder. 



Grænsen mellem kultisk indsigt og rent 
humbug er flydende i de hemmelige 
selskabers verden. En lang række sektledere 
er i tidens løb blevet afsløret som grådige 
bedragere. Spørg bare den indiske guru og 
Bhagwan Shree Rajneesh, om det virkelig var 
nødvendigt at købe 93 Rolis Royce'er, mens 
hans tilhængere knoklede fra morgen til aften 
på sektens ranch i Oregon, USA. 

Verden vil bedrages, kunne være den dystre 
morale i Klaus Aarsleffs bog om hemmelige 
selskaber. Men man kan også vælge at læse 
den som et underholdende og farverigt 
katalog over, hvor smidigt og 
tilpasningsdygtigt det menneskelige sind egentlig er. 

Klaus Aarsleff: Hemmelige selskaber 

176 sider, illustreret og indbundet, kr. 69,- 

Tilbud til alle 



SUFOI's tidsskrift UFO-Nyt udkommer 4 gange årligt og er 
hver gang på 24 velskrevne sider med gode illustrationer. 
UFO-Nyt er din guide i en verden af mærkelige 
beretninger, løse rygter og halve sandheder. 

Årets første nummer af UFO-Nyt udkommer 16. februar 
2006 og vil bl.a. bringe en større artikel om 
Apolloastronauten, som siger, at der styrtede et fremmed 
rumskib ned ved Roswell. Læs hans udtalelser om andre 
astronautkolleger og personlige kommentarer til 
påstanden om, at månelandingerne aldrig fandt sted. 
UFO-Nyt årgang 2006 koster normalt kr. 292,00. 
Som ny abonnent kan du spare kr. 65 og således få et 
abonnement for kr. 227,00. 



Lysene over Allerød 
Mystik på web-kameroer 
Signaler fro det ydre rum? 

Når religiøse behov kammer over 

Svirrefluer på spil på 

Nekselø? 

Af Ole Henningsen 

Der var millioner af svirrefluer på Nekselø i sommeren 2004, 
siger en af læserne til ufo-mail som en kommentar til det foto, 
som blev offentliggjort i forrige udgave af ufo-mail. 

Jørgen Christiansen tog i august 2004 dette foto på Nekselø: 


k: 



Jørgen Christiansens billede er her ændret i lysstyrke og kontrast for at 
fremhæve de små mørke objekter, der bl.a. ses ved de indsatte pile. 





Læser på Nekselø i 2004 

Efter offentliggørelsen i ufo-mail nr. 63 modtog vi i redaktionen en mail fra 
Anders Jensen, der bor i Havnsø på Sjælland ganske tæt på Nekselø: 
o De sorte streger på billederne fra Nekselø er svirrefluer. 
o Jeg var selv på Nekselø i august 2004 og fik dem osse på mine billeder, 
o Der var millioner af svirrefluer i den periode, 
o Jeg har vedhæftet et af mine billeder fra den pågældende dag. 
o Der er vel en 6-7 fluer på billedet. 

o Når vi om sommeren har en periode med vind fra SØ, (fralandsvind) så 
samles disse fluer i millionvis her på NV-kysten af Sjælland, fordi de 
ellers ville blive blæst til havs. 
o Det samme fænomen optræder af og til med mariehøns, 
o Svirrefluerne er ganske fredelige og kan ikke stikke eller bide, men de er 


drønirriterende! 



På Anders Jensens foto fra Nekselø ses svirrefluerne bl.a. som meget små 
aftegninger øverst i billedet i midten og til højre. 


Sammenligning af fotografierne 

SUFOIs fotokonsulent Hans Bødker har sammenlignet aftegningerne på de to 
fotos taget af Jørgen Christiansen og Anders Jensen, og således ser resultatet 
ud: 










Udsnitsforstørrelse med svirrefluer SUFOIs fotokonsulent Hans Bødker har 
på Anders Jensens foto. sammenlignet aftegningerne på de to 

fotos taget af Jørgen Christiansen og 
Anders Jensen, og således ser resultatet 
ud. 

Det store billede viser et udsnit med et af objekterne på Jørgen Kristiansens 
foto. Indsat ses en af svirrefluerne fra Anders Jensens foto. 

Hans Bødker noterer sig, at JK's foto er eksponeret på 1/200 sek. og AJ's på 
1/826 sek. 

„I AJ's foto bør bevægelserne altså være mere „fastfrosset" hvilket også ses på 
svirrefluen", fortsætter Hans Bødker og tilføjer: 

„Det er dog svært at se, at det er en svirreflue, hvis man ikke lige ved det. Jeg 
mener endvidere, at forskellen på de to billeder er så stor, at det er vanskeligt 
at drage en sammenligning med svirrefluer i Jørgen Kristiansens foto." 

Hvad er svirrefluen for en størrelse? 

WIKIPEDIA, Den frie Encyklopædi, fortæller bl.a., at svirrefluen eller 
blomsterfluen (Syrphidae) er et 10-14 mm langt insekt, som ses mest fra 
april-september og talrigest fra maj-juni. Antallet af slægter er omkring 200 og 
antallet af arter er ca. 6000. De findes overalt på Jorden - undtagen på 
Antarktis. 

Svirrefluen har 6 ben som andre 
insekter og er gul og grå med 
mange, mange brune øjne. Der er 
også et lidt lyserødt farvet skær i 
vingerne, den bevæger sig ved 
hjælp af vingerne og lidt med 
bagdelen, når den flyver. 

Svirrefluen står i kortere perioder 
helt stille i luften og den flytter 
sig i luften i hurtige ryk. 
http://da.wikipedia.org/wiki/Svirr 
eflue 

Insekter tæt på kameraet? Der er 
ikke indberettet ufo-observationer 

til Skandinavisk UFO Information på det pågældende tidspunkt. 



Dobbeltbåndet svirreflue ved blomst. 
Fra tysk Wikipedia og udgivet under GFDL. 

Foto: Sonke Behrends 






Anders Jensens ekstra kommentarer og foto understøtter teorien om, at det 
kan være insekter, der er oprindeligt er fotograferet. 

De fotograferede objekter på de to fotos ser imidlertid ikke umiddelbart 
identiske ud. 

Det kan dog stadig ikke udelukkes, at begge fotografier rent faktisk viser 
insekter tæt på kameraet. 

Sidste 

På det allerseneste har en ufo-mail læser foreslået, at pletterne på Jørgen 
Christiansens foto kunne vise to stk. F-16 jagerfly, der flyver efter hianden. 
Den bageste har lighed med en F-16 langt ud i havdis, siger læseren. 

Til dette kan tilføjes, at med størrelsesforholdet for aftegningerne på fotoet, 
ville 2 jagerfly formentlig være så tæt på, at fotografen ville være helt sikker 
på at høre dem og have tænkt over det straks ved fotograferingen. 

Men kommentarer er meget velkomne. 

IFO-foto fra Århus 

Af Ole Hermingsen 

Et spændende foto dukkede op i SUFOIs mailboks i starten af 
december måned - med et besynderligt objekt hængende lavt 
hen over hustagene i Århus. Men det var næsten for godt. Hvad 
viste det i grunden? 

Det er altid med stor nysgerrighed og en vis spænding, man som gammel ufo¬ 
interesseret åbner sin mail, når man kan se, at det drejer sig om et nyt dansk 
ufo-foto. 

Således også for få dage siden, da der dukkede en mail op med dette ufo-foto 
fra Århus-området: 







Det originale foto fra Århus-området angiveligt taget 3. december 2005. 

Der fulgte ikke mange oplysninger med selve 
fotoet, men i fotoets skjulte, elektroniske 
data, EXIF-dataene, fandt vi flere 
oplysninger, som stærkt indikerede, at der 
formentlig var tale om et falsum. 

Den unge fotograf, Lars, blev kontaktet og 
bedt om yderligere detaljer som yderligere 
kunne medvirke til at fastslå, hvad der mon 
kunne være fotograferet, eller hvilken teknik, 
der evt. var anvendt ved „frembringelsen". 

Og mistanken viste sig at holde stik: 

Billedet var et falsum, hvilket Lars straks 
bekræftede. 

Han havde ved hjælp af den kendte 
fotobehandlingsprogram Adobe Photoshop lagt et ufo-foto fra internettet ind på 
et af sine egne fotos af hustagene i Århus. 



Udsnitsforstørrelse med bl.a. 
forøget kontrast i et forsøg på 
at fremhæve yderligere 
detaljer i fotoet. 



Bob Lazars 
sportcar". 


,ufo 


modellen 


Det drejer sig om et foto med oprindelse 
fra en lidt tvivlsom amerikaner, Bob Lazar. 

Det anvendte foto og oplysninger om Bob 
Lazar kan ses på denne internetadresse: 

http ://www. mufor.org/lazar. htm. 

En lidt mere kritisk omtale af Bob Lazars 
aktiviteter kan ses på denne adresse: 

http://www.ufoevidence.org/documents/doc61.htm. 

Lars fortalte bl.a. efterfølgende om sit foto-eksperiment: 

Jeg må bryde sammen og tilstå. 

Det er simpelthen UFO'en fra Bob Lazar „the sportcar model" jeg har lagt ind 
på min baggrund af Århus. 

Jeg var dog sikker på I kunne gennemskue billedet ved at zoome ind. 

Ganske enkelt i Photoshop: Skåret UFO'en ud, lagt biur og lidt støj på, så det 
passer med det originale billede og brugt lidt „spong tool". 

Det var ikke for at „tage pis", men for at se, det man håber på, og se om jeg 
kunne lave et „ægte fake". 

HVIS jeg nu skulle se en ægte UFO (har lige fået nyt kamera) håber jeg ikke 
man så vil vrænge på næsen??. 

Nej, nej. Lars skal fremover - som alle andre læsere af ufo-mail - være meget 
velkommen til at sende fotos til SUFOI med mystiske ting på til nærmere 
undersøgelse. 

Vi skal dog gerne indrømme, at vi holder mere af ægte mysterier end de 
fabrikerede! 

Det er ikke så ofte, at SUFOIs Fotoafdeling modtager fotos, som er rene 
svindelnumre, men det sker altså - som i dette tilfælde, hvor der nu må siges 
at være tale om et ægte IFO-foto (identificeret flyvende objekt). 

Ingen Tårnfalke i luften 

Af Ole Henningsen 

Hvis man i den kommende tid ser små fly observationsfly i luften, 
så er der i hvert fald ikke tale om Tårnfalken. Forsvaret har nu 
droppet dette ubemandede flyprojekt med udgangen af 2005, 
meddeler forsvarschef Jesper Helsø. Tårnfalken lever simpelthen 
ikke op til Forsvarets forventninger og krav. 

Tårnfalken er et lille letvægtsfly, der kan 
anvendes som et avanceret 

overvågningssystem fra luften. Men flyet har 
siden anskaffelsen i 2002 fra første dag været 
ramt af problemer og uheld. Forsvaret købte 
otte Tårnfalke og to ekstra, der skulle 
anvendes til reservedele. Tårnfalken er 
oprindeligt indkøbt som et langtrækkende 
målopklaringssystem, en såkaldt ubemandet 
rekognoscerings drone, der også skulle kunne anvendes til internationale 
operationer. Forsvaret anskaffede fra starten to ens systemer, som hver består 
af 4 fly, 3 mobile jordstationer, 3 mobile antenne enheder og 1 mobil 
affyringsrampe. 












Det 115 kg tunge 
franskproducerede fly er under 
næsen udstyret med sensorer, et 
almindeligt dagslys kamera og et 
infrarødt kamera, der sender 
levende videobilleder til 
jordstationen. Med en længde på 
2,75 m og et vingefang på 3,30 m 
skulle det ubemandede fly med en 
tophastighed på 200 km/t have 
en aktionsradius på 670 km. 

Det var meningen, at Tårnfalken 
til dato skulle have fløjet små 400 
timer, men indtil videre er det kun 
blevet til 124 timer. 

Det seneste uheld skete 3. februar i år, hvor et af flyene måtte nødlande i 
Borris, og systemet har haft flyveforbud lige siden. 

„Det skal ikke være nogen hemmelighed, at jeg er meget ked af, at dette 
projekt ikke har udviklet sig efter planen. Vi har siden modtagelsen 2002 
foretaget en række justeringer i forhold til den oprindelige plan og har håbet 
på, at det ville få bugt med problemerne. 

Nødlandingen den 3. februar ved Borris var imidlertid en klar indikation på, at 
problemerne ikke var løst", siger Jesper Helsø nu. 

[følge Forsvarschefen er der et udtalt behov for et alternativ til Tårnfalken. 

„Vi har kigget på alternativer til denne 
form for overvågnings- og 
indhentningskapaciteter. Ikke mindst til 
de internationale missioner, hvor 
behovet eksisterer i dag. Men der bliver 
ikke tale om at anbefale anskaffelse af 
et tilsvarende system. Der vil i stedet 
blive lagt op til at benytte mindre og 
mere driftssikre systemer, tilføjer 
Jesper Helsø og henviser til 
konklusionen fra en nedsat 
undersøgelsesgruppe til at kulegrave projektet." 

Rapporten foreligger nu, og på den baggrund har forsvarschef Jesper Helsø 
anbefalet forsvarsministeren, at Tårnfalken udfases snarest muligt. 

Såfremt anbefalingen følges, vil Forsvarskommandoen senest med udgangen 
af dette år komme med forslag til, hvordan behovet for denne form for 
indhentnings- og overvågningskapacitet kan dækkes. 

Der kan læses mere på 

adressen :http://forsvaret.dk/FKO/Nyt+og+Presse/Forsvaret+foreslår+afvikling 
+af+TÅRN FALKEN. htm. 

Så hvis du i den kommende tid iagttager et lille ejendommeligt udseende fly i 
luften over Danmark, så er det altså under ingen omstændigheder Tårnfalken. 













Læs seneste ufo¬ 
observationer 

Vil du som læser af ufo-mail se de seneste rapporter om ufo-fænomener, der 
er indberettet til Skandinavisk UFO Information, så gå ind på 
adressen: www.ufo.dk, under observationer. 

En længere beretning stammer fra en 43-årig mand i Haslev på Sjælland. 
Observatøren fortæller selv om den 25. oktober 2005: 

Først nogle indledende personlige oplysninger. Jeg er 43 gammel (voksen), 
rører sjældent alkohol og har aldrig taget narko. Så det jeg ser i Haslev den 
25/10 - 05 kl. ca. 00.50 er jeg nødt til selv at tage til efterretning, som 
værende virkeligt, og vil påstå det samme over for omverdenen. Jeg har 
desuden arbejdet som fængselsbetjent på Herstedvester - Danmarkss eneste 
psykopatanstalt. Det får man ikke lov til medmindre, at ens psyke er 100% i 
orden. Jeg forudser dog alligevel, at andre vil se på denne beretning med en 
hel del skepsis, hvilket vel i og for sig er forståeligt. 

„Jeg arbejder aftenhold', og går derfor relativt sent i seng. Den nat var det 
stjerneklart > og jeg stod på gårdspladsen og kiggede lidt på stjernehimmelen, 
efter at have parkeret bilen i garagen. Pludselig overflyves gården (nedlagt 
landbrug) af,noget' i en SSØ-retning og i en, mener jeg, allerhelvedes høj 
hastighed. Jeg kan ikke afgøre højden, og vil derfor heller ikke gætte konkret 
på hverken hastigheden eller størrelsen. Den er kun synlig i ca. 2-3 se/c. Da 
gården er trelænget, og den ene længe spærrer for udsynet i den retning. 

En beskrivelse af,tingesten': Ja når man ser fjernsyn eller hører radio, så er 
min observation faktisk temmelig kedelig, det må jeg erkende - men! Det var 
en trekantet ensvinklet sort flade med en række mat lysende ting langs kanten 
- men disse dog klart placeret inden for selve fladen, en 4 eller 5 stk. langs 
hver kant. På grund af tidspunkt (mørkt) og synsvinklen kan jeg desværre kun 
give en todimensionel beskrivelse. Derudover var den lydløs. 

Jeg vil til hver en tid sige, at den burde have gennembrudt lydmuren med den 
larm til følge, men det gjorde den altså ikke. Der var heller ikke antydningen af 
motorlarm. Ydermere havde den nogle underlige vrikkende bevægelser i et 
horisontalt plan. Svært at beskrive på skrift, men jeg skal prøve: Den 
pendulerede horisontalt omkring sin egen lodrette midterakse, ligesom nogle 
tandhjul i indmaden i et ur også pendulere om egen midterakse. Jeg når at se 
et „tik og et tak", den svipper ud og tilbage igen. Hvorfor? Aner det ikke, det 
må I fortælle mig, men det er min klare opfattelse, at det var tilsigtet. Den var 
ikke på nogen måde ustabil i sin bane. 

Det var hvad jeg så, men da jeg er uddannet kedelpasser og procesoperatør 
kan det jo ikke undgås, teknikeren kommer op i en, så jeg vil gerne knytte en 
personlig kommentar til lysene langs kanten og til de særprægede bevægelser. 
Det var næppe lys i gængs forstand, men nok en mere integreret del af 
fartøjet, sandsynligvis en del af frem/opdriften, da de pegede nedad og var 
placeret hele vejen rundtomkring. Penduleringen får det mig til at mene, at 
den må have været ubemandet. Der er næppe nogle levende væsner, der kan 
tåle sådanne bevægelser over længere tid - aliens eller ej. G-kraften må have 
været forfærdelig. 


Behøver jeg at fortælle, at jeg kom hen ved en time senere i seng den nat end 
normalt? Jeg har altid troet på muligheden for liv andetsteds - nu tror jeg ikke 
mere, jeg ved det!" 

Den seneste observation, der er indrapporteret til og nærmere omtalt på 
SUFOIs hjemmeside stammer fra 6752 Glejbjerg By i Jylland og fandt sted den 
18. november 2005: 

„Min 10-årige søn var til børnefødselsdag. Festen foregik indendørs, men på et 
tidspunkt fik han det varmt og gik udenfor, hvor han fandt en fodbold, som 
han stod og spillede med op ad en mur. 

På et tidspunkt røg bolden ned ad opkørslen og ét af de andre børn løb ned for 
at hente den. Hun kaldte på ham, at han skulle komme og se noget mærkeligt: 
Han beskriver det, de så, som et fartøj som lignede noget fra en Star Wars- 
film. Den var grøn på undersiden. Der kom en mærkelig lyd fra fartøjet - han 
kunne ikke beskrive det nærmere - havde aldrig hørt noget lignende. Fartøjet 
bevægede sig frem og tilbage over stedet, som om den søgte efter noget - på 
et tidspunkt steg den lodret op i himlen og forsvandt. 

Hvorfor tror jeg på historien? De var 2, som så hændelsen. Det var ved et 
tilfælde, at vi kom til at tale om det - ingen sensationsstemning over 
beretningen. 

Jeg gik ham nærmere på klingen mht., om det kunne være et fly eller en 
helikopter eller evt. en fjernstyret UFO, men det er udelukket. 

Børns fantasi - nej, det tror jeg ikke her, situationen opstod spontant, og hele 
beretningen var nedtonet som om, det ikke var noget særligt. Børnene havde 
blot konstateret, hvad de så og var ikke bange." 

På SUFOIs hjemmeside på ovennævnte adresse du også læse om ældre 
beretninger og samtidig rapportere, hvis du selv skulle have set eller 
fotograferet no 



”brrrr* 1f b77Trt*^^ 

SOHO fylder 10 år 

SOHO (Solar & Heliospheric Observatory) blev opsendt den 2. december 1995 
og har i de forløbne 10 år taget ca. 10 mio. billeder og identificeret 1.000 
kometer. 








I en netafstemning på http://sohowww.nascom.nasa.gov/ har 23.990 valgt 
dette billede af Solen som det bedste. Solen er optaget med tre bølgelængder 
- 171 ångstrøm vist som blåt, 195 ångstrøm vist som gult og 284 ångstrøm 
vist som rød. 

Flotte Venus på spil - 

igen! 

Af Ole Henningsen 

Hej „Ildkuglemand" ! 

Jeg observerede en „ildkugle" eller lign. mandag den 12. 
december 2005 i tidsrummet kl. ca. 17.45 til ca. 19.00, men jeg 
er ikke hundrede procent sikker på klokkeslettet. 
Jeg stod i stuen og snakkede med min mand, da jeg fik øje på 
noget der lignede en overordentlig klar stjerne højt over den nye 
Lillebæltsbro. 







Hvad tror du det kunne have været? En satellit der var ved at 
brænde op i atmosfæren eller lign. ?? 

Sådan startede en henvendelse til Dansk Ildkuglecentral, der er en sektion af 
Dansk Astronomisk Selskab og ledes af Lars Bakmann. 

Observatøren fortsætter sin forespørgsel: 

„Jeg bor i Strib på Fyn og vi har en storslået og fri udsigt over hele Lillebælt og 
himlen, da vi ligger helt fremme på toppen af en skrænt lige ud til Lillebælt. 
Vores hus er på 2 etager og fra 1 salen er der endnu mere frit udsyn. 

Der var endnu ikke andre stjerner tydelige på himlen, selvom det var en 
„stjerneklar" aften. Da jeg lidt efter kiggede igen, havde den bevæget sig lidt 
mod højre (i retning af Fredericia set fra os). 

Bevægelsen var dog så langsom, at det ikke kunne være en flyvemaskine. Jeg 
gik derfor op på 1. salen og kikkede på den i vores stjerne kikkert. I kikkerten 
lignede den en kugle eller dråbefrom, og der var en bevægelse omkring den, 
der kunne ligne Ud eller flammer. Den lyste så kraftigt, at en lille sky i 
nærheden blev lidt oplyst af den i et stykke tid. 

Jeg fulgte den nu i de næste ca. 45 min., hvor den bevægede sig langsom mod 
venstre og langsomt nedad mod horisonten. Efterhånden som den gik „nedad" 
mod horisonten, jo rødligere blev den at se på også med det blotte øje. I 
stjernekikkerten så den i det meste af tiden hvid ud, men fik efterhånden et 
blålig skær i „spidsen" og hvid i midten og ,halen var rødlig'. Det var i hvert 
fald de farver, der kunne skimtes. Min mand så den også. 

Jeg tjekkede tekst TV og DMI for at se om der stod noget om kometer eller 
lignende, men der var ingen oplysninger. 

Hvad tror du, det kunne have været? En satellit der var ved at brænde op i 
atmosfæren eller lign. ?? Den gik ,ned' bag horisonten ind over Jylland, hvor 
den blev lidt mindre efterhånden. Den var hele tiden noget større end alle de 
andre stjerner. 

Fra jeg så den over broen, og til den forsvandt, gik der måske 45 min., så det 
var ikke oplevelsen af tju-bang stjerneskud. 

Under hele dens bane, lyste den kraftigere end de andre stjerner, der 
efterhånden kom frem på himlen. Månen var fremme, og kuglen lyste 
næststærkest efter Månen, der dog stod modsat på himlen i forhold til 
ildkuglen, set fra os. 

Jeg vil rigtig gerne vide, om andre har iagttaget det samme fænomen. Vi 
kigger ellers ikke ret meget på stjerner m.m., men har kikkerten til at se på 
skibe i Lillebælt, så der skal alligevel noget til, før jeg bliver opmærksom på 
sådan et fænomen. 

Håber at høre fra dig, skulle du være interesseret i at vide mere om den, er du 
også velkommen til at skrive. Jeg ærgrer mig her bagefter over at jeg ikke tog 
billeder af den, slutter observatøren sin henvendelse." 

Lars Bakmann fra Dansk Ildkuglecentral svarede observatøren: 

„Mit bedste bud er, at I har set Venus, som lyser meget op på aftenhimlen i 
den her tid. Hvis min teori er rigtigt skulle I jo kunne se den hver aften. Kan I 
det? 

Vi kan jo også prøve at spørge SUFOI (Skandinavisk UFO Information), som 
undersøger fænomener som ikke umiddelbart kan forklares." 




Sådan så himlen ud den 12. december 2005 med Venus lavt over horisonten i 
sydvestlig retning set med planetarieprogrammet Starry Night Beginner. 
Venus forsvandt under horisonten ved 18.30-tiden den 11. december. 


Venus på 

sydvesthimlen 

Mange har beundret det 
smukke syn med planeten 
Venus på den vestlige 
aftenhimmel i denne tid, og 
vi er i SUFOI ikke i tvivl om, 
at det netop er Venus, 
observatøren har fået øje 
på. Alle observatørens 
oplysninger - på nær en 
enkelt - peger på Venus. 

Der er også i denne 
omgang kommet 

telefoniske henvendelser 
om Venus til SUFOI, men 

som Lars Bakmann ganske rigtigt nævner, så kan man fra ved 16-tiden og de 
næste par timer se Venus stå og lyse meget klart og strålende på den 
sydvestlige himmel. 

Så man har stadig chancen for at opleve - eller genopleve - planeten på 
himlen. Den kan dog de enkelte aftener tage sig vidt forskellig ud afhængig af 
vejrforholdene. 



Venus på den sydvestlige himmel 19. februar 
2004 kl. 18.12 DNT set fra Søllested, Lolland. 

Foto: Ole Henningsen 







Jimmy Carter 


Jimmy Carter og Venus 

Og det er ikke første gang - og sikkert heller ikke sidste - 
at det flotte syn tiltrækker sig stor og ofte mystificerende 
opmærksomhed. 

I ufo-mail nr. 32 den 22. marts 2004 fortalte vi bl.a. om 
den senere amerikanske præsident Jimmy Carter, der som 
guvernør sammen med en gruppe mennesker iagttog et 
mystisk lys på himlen. 

Jimmy Carter skulle holde tale for den lokale Lions Club i 
Leary i staten Georgia. 

Medens han sammen med en halv snes andre deltagere ventede udenfor, 
inden arrangementet skulle begynde 19.30, bemærkedes et klart stærk lys på 
den vestlige himmel. 

Lyset så over en 10 - 12 minutters tid ud til at bevæge sig tilsyneladende 
nærmere observatørerne, fortonede sig langsomt, nærmede sig igen for til 
sidst at forsvinde helt. 

Jimmy Carter beskrev lyset som fra større end planeterne og op til næsten 
størrelse som Månen. Undervejs blev farven også anført lige fra det blålige og 
over i rødligt. 

Afstanden blev angivet som 300 - 1.000 meter i en skriftlig rapport, som den 
daværende guvernør for staten Georgia, Jimmy Carter, i 1973 afgav til den 
amerikanske ufo-organisation NICAP, National Investigations Committee On 
Aerial Phenomena. 

Lyset blev senere identificeret som planeten Venus. 

Hele beretningen kan ses på denne adresse: http://www.sufoi.dk/ufo- 
mails/um-2004/um04-032.php 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 







